# Manual del dissenyador d'interfícies Glade

El Glade és un dissenyador d'interfícies d'usuari per a aplicacions GTK+.

2006 Vincent Geddes
2004 2003 Sun Microsystems
2002 2000 Michael Vance
Projecte de documentació del GNOME
Vincent Geddes
Projecte de documentació del GNOME

    vincent.geddes@gmail.com

Sun GNOME Documentation Team
Sun Microsystems
Michael Vance
Projecte de documentació del GNOME
Manual del Glade (versió 3.0)
5 de desembre de 2006

Vincent Geddes

Projecte de documentació del GNOME

Manual del Glade (versió 2.1);
17 de juny de 2004

Equip de documentació de Sun del GNOME

Projecte de documentació del GNOME

Manual d'usuari del Glade (versió 2.0)
25 de febrer de 2004

Equip de documentació de Sun del GNOME

Projecte de documentació del GNOME

Manual d'usuari del Glade (versió 1.2)
10 de febrer de 2004

Equip de documentació de Sun del GNOME

Projecte de documentació del GNOME

Manual d'usuari del Glade (versió 1.1)
30 de març de 2002

Michael Vance

Projecte de documentació del GNOME

Manual d'usuari del Glade (versió 1.0)
11 de maig de 2000

Michael Vance

Projecte de documentació del GNOME

Aquest manual descriu la versió 3.1.0 del Glade.

Comentaris

Per informar d'un error o fer algun suggeriment sobre l'aplicació Glade o aquest manual, seguiu les indicacions a la pàgina de comentaris del GNOME.

## Introducció

El dissenyador d'interfícies Glade us permet crear i editar dissenys d'interfícies d'usuari per a aplicacions GTK+.

La biblioteca GTK+ ofereix una àmplia col·lecció d'elements amb els quals construir interfícies d'usuari, com ara quadres de text, quadres de diàleg, caselles de selecció i menús. Aquests elements s'anomenen ginys. Podeu utilitzar el Glade per posicionar els ginys dins d'una interfície gràfica. El Glade us permet modificar la disposició i propietats d'aquests ginys. També podeu utilitzar el Glade per afegir connexions entre els ginys i el codi font de l'aplicació.

Les interfícies d'usuari dissenyades al Glade s'emmagatzemen utilitzant un format XML, facilitant-ne la integració amb eines externes. Podeu utilitzar la biblioteca libglade per crear aquestes interfícies gràfiques de forma dinàmica des de la descripció en XML.

## Primers passos

### Per iniciar el Glade

Podeu iniciar el Glade de les maneres següents:

Menú d'Aplicacions

  Escolliu Programació Dissenyador d'interfícies Glade.

Línia d'ordres

  Per iniciar el Glade des d'una línia d'ordres,escriviu l'ordre següent i a continuació, premeu la tecla de Retorn: `glade-3`

### Quan inicieu el Glade

Quan inicieu el Glade, es mostra la finestra següent.

Finestra del Glade

Mostra la finestra Glade.

La finestra del Glade conté els elements següents:

Barra de menús

  Els menús que apareixen a la barra de menús contenen totes les ordres que necessiteu per treballar amb fitxers al Glade.

Barra d'eines

  La barra d'eines conté un subconjunt de les ordres a les quals podeu accedir des de la barra de menús.

Àrea de disseny

  L'àrea de disseny és on es pot editar visualment la interfície d'usuari.

Paleta

  La paleta conté tots els ginys que es poden utilitzar per construir una interfície d'usuari.

Inspector

  L'inspector mostra informació sobre els ginys que hi ha en un projecte.

Editor de propietats

  L'editor de propietats s'utilitza per manipular les propietats dels ginys i per afegir connexions al codi font.

Barra d'estat

  La barra d'estat mostra informació sobre l'activitat actual del Glade i informació contextual sobre els elements dels menús.

## Com treballar amb projectes

### Com crear un projecte nou

Per crear un projecte nou, escolliu Fitxer Nou. L'aplicació mostrarà un projecte nou en blanc a la finestra del Glade.

### Com obrir un projecte

Per obrir un projecte existent, seleccioneu Fitxer Obre. L'aplicació mostrarà el projecte a la finestra del Glade.

### Com desar un projecte

Podeu desar un projecte de les maneres següents:

- Per desar els canvis d'un projecte que ja existeix, seleccioneu Fitxer Desa.

- Per desar els canvis d'un projecte nou o per desar-ne un d'existent amb un altre nom, seleccioneu Fitxer Anomena i desa. Introduïu el nom del fitxer del projecte al diàleg d'Anomena i desa i feu clic al botó Desa.

## Com treballar amb ginys

### Com seleccionar ginys de la paleta

Podeu treballar amb els ginys de la Paleta de les maneres següents:

Mode «selecció»

  Per utilitzar el mode «selecció», feu clic a la fletxa Selectora. El punter canvia i es converteix en una fletxa per tal d'indicar que el mode «selecció» està actiu. Dins d'aquest mode, podeu utilitzar el ratolí per seleccionar ginys del vostre projecte. Tot seguit, podeu utilitzar la finestra de Propietats per tal d'editar les propietats dels ginys.

  També podeu utilitzar el menú contextual de ginys per seleccionar-ne un. Feu clic amb el botó secundari sobre un giny per tal d'obrir-ne el menú contextual.

  Podeu afegir múltiples ginys d'un tipus determinat des de la Paleta al projecte tot mantenint premuda la tecla Control en seleccionar el giny. Cal que feu clic a la fletxa Selector o a qualsevol altre giny de la Paleta per tornar al mode normal.

Mode de posicionament de ginys

  Per utilitzar el mode de posicionament de ginys, seleccioneu un giny de la Paleta. Quan en seleccioneu més d'un, el punter canvia i es converteix en un punter amb el símbol de suma (+). D'aquesta manera podeu posicionar els ginys dins de contenidors, ginys d'alt nivell, etc. Després de posicionar un giny, el mode torna al mode de selecció.

Mode de posicionament d'alt nivell

  Per utilitzar el mode de posicionament d'alt nivell, seleccioneu un giny d'alt nivell de la Paleta. Un cop seleccionat, el giny apareixerà immediatament a l'escriptori. Aleshores podreu editar el giny. Després de seleccionar el giny d'alt nivell, el mode torna al mode de selecció.

### Com organitzar els ginys al projecte

Per maquetar i organitzar els ginys a la finestra del projecte podeu utilitzar contenidors de ginys o caixes. Podeu seleccionar els ginys contenidors següents de la Paleta:

- Caixa horitzontal

- Caixa vertical

- Taula

- Posicions fixes

- Caixa horitzontal de botons

- Caixa vertical de botons

- Subfinestres horitzontals

- Subfinestres verticals

- Bloc de notes

- Marc

- Finestra amb desplaçament

- Subàrea de visualització

Podeu combinar les caixes com vulgueu per crear estructures de disposicions complexes. Quan creeu caixes horitzontals i verticals, el Glade us demana quantes columnes i files ha de crear inicialment, tot i que sempre podreu afegir-ne de noves o suprimir les que no us interessin.

Un cop heu creat totes les caixes que necessiteu, podeu afegir-hi ginys concrets com etiquetes, botons o ginys més complicats. Fixeu-vos que el Glade posiciona els ginys segons la maquetació, estalviant-vos bona part de la feina més pesada. L'ús de les caixes permet a les finestres canviar la mida perquè es mostrin etiquetes de diferents mides en diferents idiomes quan es localitzi l'aplicació.

### Com posicionar un giny al porta-retalls

Per treure un giny del seu pare i desar-lo al porta-retalls, seleccioneu-lo i escolliu Edita Retalla.

### Com copiar un giny al porta-retalls

Per copiar un giny al porta-retalls, seleccioneu-lo i escolliu Edita Copia. El giny inicial continuarà vinculat al pare.

### Com enganxar un giny des del porta-retalls al projecte

Per enganxar un giny del porta-retalls al projecte, escolliu Edita Enganxa.

Tots els ginys han de tenir un nom únic dins del Glade. Si retalleu un giny i l'enganxeu al projecte, aleshores el giny i tots els seus fills mantindran els seus noms originals. Si el copieu o l'enganxeu múltiples vegades al projecte, aleshores el Glade generarà noms nous per a les còpies del giny.

### Com suprimir un giny

Per suprimir un giny del seu pare sense passar-lo al porta-retalls, seleccioneu-lo i escolliu Edita Suprimeix.

### Com canviar una propietat d'un giny

Utilitzeu l'editor de propietats per editar les propietats del giny seleccionat. Per canviar una propietat d'un giny, seleccioneu el giny i introduïu el valor corresponent en un dels camps que trobareu a la subfinestra de propietats.

## Quant al Glade

Els desenvolupadors del Glade i voluntaris de la comunitat GNOME són qui s'encarreguen de mantenir el Glade. Per tal de trobar més informació sobre el Glade, visiteu el lloc web del Glade.

Per informar d'un error o fer algun suggeriment sobre aquesta aplicació o aquest manual, feu-ho a través del bugzilla.

Les llistes de correu de l'usuari i del desenvolupador també són unes excel·lents fonts d'informació. A part de subscriure-us-hi, també podeu consultar els arxius de les llistes, que trobareu disponibles en aquests mateixos enllaços.

Aquest programa es distribueix sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior. Es pot trobar una còpia d'aquesta llicència en aquest enllaç, o en el fitxer COPYING inclòs amb el codi font d'aquest programa.

glade
dissenyador d'interfícies d'usuari